CELEX: 62022TN0313
Language: mt
Date: 2022-05-25 00:00:00
Title: Kawża T-313/22: Rikors ippreżentat fil-25 ta’ Mejju 2022 – Abramovich vs Il-Kunsill

11.7.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 266/32
            
         
      Rikors ippreżentat fil-25 ta’ Mejju 2022 – Abramovich vs Il-Kunsill
      (Kawża T-313/22)
      (2022/C 266/40)
      Lingwa tal-kawża: il-Franċiż
      
         Partijiet
      
      
         Rikorrent: Roman Arkadyevich Abramovich (Nemchinovo, ir-Russja) (rappreżentanti: T. Bontinck, A. Guillerme u T. Payanm, avukat)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-Deċiżjoni tal-Kunsill (PESK) 2022/429 tal-15 ta’ Marzu 2022 li temenda d-Deċiżjoni 2014/145/PESK dwar miżuri restrittivi fir-rigward ta’ azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna (1) sa fejn tinkludi l-isem tar-rikorrent fl-anness tad-Deċiżjoni tal-Kunsill 2014/145/PESK tas-17 ta’ Marzu 2014;
               
            
                  —
               
               
                  tannulla r-Regolament ta’ Implimentazzjoni tal-Kunsill (UE) 2022/427 tal-15 ta’ Marzu 2022 li jimplimenta r-Regolament (UE) Nru 269/2014 dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna (2) sa fejn jinkludi l-isem tar-rikorrent fl-anness tar-Regolament tal-Kunsill (UE) Nru 2014/269 tas-17 ta’ Marzu 2014;
               
            
                  —
               
               
                  tikkundanna lill-Kunsill iħallas EUR 1 000 000 fuq bażi provviżorja favur il-fondazzjoni ta’ karità li qed titwaqqaf fil-kuntest tal-bejgħ ta’ Chelsea FC, li tibbenefika lill-vittmi ta’ kunflitti fir-rigward tad-dannu morali li sostna r-rikorrent;
               
            
                  —
               
               
                  tikkundanna lill-Kunsill għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka erba’ motivi.
      
                  1.
               
               
                  L-ewwel motiv, ibbażat fuq il-ksur tad-dritt għal protezzjoni ġudizzjarja effettiva u tal-obbligu ta’ motivazzjoni tal-amministrazzjoni.
               
            
                  2.
               
               
                  It-tieni motiv, ibbażat fuq żball manifest ta’ evalwazzjoni fir-rigward tal-motivi tal-Kunsill.
               
            
                  3.
               
               
                  It-tielet motiv, ibbażat fuq il-ksur tal-prinċipju ta’ proporzjonalità u tal-prinċipju ta’ ugwaljanza fit-trattament fir-rigward tal-adozzjoni ta’ miżuri restrittivi kontra r-rikorrent.
               
            
                  4.
               
               
                  Ir-raba’ motiv, ibbażat fuq il-ksur ta’ drittijiet fundamentali u indħil inġustifikat fid-drittijiet fundamentali tar-rikorrent iggarantiti mill-Karta tad-Drittijiet Fundamentali tal-Unjoni Ewropea.
               
            
         (1)  ĠU 2022, L 87 I, p. 44, rettifika fil-ĠU 2022, L 105, p. 67.
      
         (2)  ĠU 2022, L 87 I, p. 1, rettifika fil-ĠU 2022, L 105, p. 66.